
 DR.30.10.2003 

 

50 

kita dengar daripada pembentangan bajet, ’Bajet Asar’ yang berlaku pada bulan September 
yang lepas.   

 Sebab itu, Tuan Yang di-Pertua, saya mengharapkan supaya Pak Lah yang akan 
mengambil jawatan Perdana Menteri besok ini akan melihat balik projek penswastaan ini -  
tengok balik rasionalnya, tengok balik coverage nya, tengok balik falsafahnya, tengok balik 
intinya, tengok balik cara tindakannya, tengok balik gagasannya, sebab ini adalah 
merupakan satu perkara yang sangat penting, bukan melibatkan seorang, dua orang 
Melayu, orang Malaysia, sebenarnya kesan daripada itu melibatkan 25 juta rakyat Malaysia 
yang saya sebut tadi.   

Yang kedua, Tuan Yang di-Pertua, tentang melahirkan millionaires dan billionaires 
itu tadi, dalam lingkungan yang sangat terhad.  Ini memang cara Perdana Menteri, sama 
dengan Menteri Kewangan yang lalu iaitu melahirkan beberapa orang, juga dalam 
lingkungan mereka.  Inilah yang disebut sebagai nepotism, favouritism cronyism dan 
sebagainya, yang mana kita tidak boleh sebenarnya memisahkan perkataan ini, sebab 
inilah realitinya.   

 [Timbalan Yang di-Pertua (Dato' Haji Muhamad bin Abdullah) mempengerusikan 
Mesyuarat]  

  Sebab itu, berbeza dengan pendapat yang pernah dikemukakan oleh bekas 
Timbalan Perdana Menteri, yang digugurkan oleh Perdana Menteri.  Beliau hendakkan 
ramai millionaires, billionaires.  Bukan sahaja ramai, multiplier effectnya pun berkesan, 
melahirkan lebih ramai.  Tetapi apa yang berlaku kepada millionaires yang mampu, yang 
kita hendak lahirkan?  Kalau mereka hanya diberikan satu projek penswastaan, dalam 
lingkungan itulah mereka melahirkan anak syarikat-anak syarikat.  Ambil PLUS misalnya.  
Yang itu ada anak syarikat, yang membersihkan anak syarikat.  Semuanya berkaitan 
dengan PLUS.  Akhirnya, kekayaan negara itu berpusing, berlegar kepada seorang 
manusia, dalam lingkungan seorang manusia.  Akhirnya orang-orang di kampung, bapa 
saya di kampung, emak saya di kampung, adik-beradik di kampung, apa yang mereka 
dapat?  Mereka dapat satu rangkaian jalan sahaja menghala ke kampung itu.   

Saya hendak sebut di Sungai Burung misalnya. Jalan kampung yang standardnya, 
saya tidak tahulah kalau ada engineer boleh meluluskan standard jalan tar kampung, tetapi 
apa yang saya hendak sebut, jalan itu berhenti 200 meter sebelum jalan besar.  Kenapa 
200 meter jalan besar tidak ditar?  Pasal rumah orang PAS, fasal ada Markas PAS di situ.  
Sebab itulah saya rasa sangat tersinggung.  Inilah model Perdana Menteri.  Inilah contoh 
Perdana Menteri.   

Kemudian, Tuan Yang di-Pertua, yang ketiga ialah projek-projek mega.  Ini pun 
tidak perlu disebut tetapi perlu disebut juga sebab ini brand dia.  Inilah brand Perdana 
Menteri.  Brand nya ialah projek mega.  KLIAnya, Menara Berkembarnya, kita sudah sebut 
dalam Dewan ini.  Dilaporkan Menara Berkembar yang dua-dua itu, boleh dikatakan 50% 
yang diutilize.  Daripada dahulu sampai sekarang, berapa banyak sama ada duit rakyat 
secara langsung atau tidak secara langsung sebenarnya digunakan untuk menghidupkan 
Menara Berkembar itu.   

KLIA misalnya, saya betul-betul rasa hari itu, bila KLIA sudah didirikan, sudah 
dibangunkan, sudah berjalan tetapi tidak dapat sokongan yang luas daripada syarikat-
syarikat penerbangan, bahkan syarikat-syarikat penerbangan besar menarik diri daripada 
beroperasi di KLIA, baru hendak tubuhkan task force, baru hendak tubuhkan jawatankuasa,  
hendak tawarkan insentif-insentif.  Saya ingat lagi, insentif-insentif yang hendak ditawarkan.  
Tiap-tiap turun ada insentif, tiap-tiap terbang naik ada insentif, parking dekat situ ada 
insentif tetapi benda ini sudah berlaku dan memerlukan bukan sedikit tanggungan dia -  
tanggungan rakyat, tanggungan daripada wang rakyat yang dibelanjakan…   

 Dato’ Haji Noh bin Haji Omar:  [Bangun]  

 Dato’ Dr. Hasan bin Haji Mohamed Ali:  Saya tidak cerita tentang kafir harbi ini, 
duduk sahajalah.   

 Dato’ Haji Noh bin Haji Omar:  [Bercakap tanpa pembesar suara]  



50. kita dengar daripada pembentangan bajet, 'Bajet Asar' yang berlaku pada bulan September yang lepas. Sebab itu, Tuan Yang di-Pertua, saya mengharapkan supaya Pak Lah yang akan mengambil jawatan Perdana Menteri besok ini akan melihat balik projek penswastaan ini- tengok balik rasionalnya, tengok balik coverage nya, tengok balik falsafahnya, tengok balik intinya, tengok balik cara tindakannya, tengok balik gagasannya, sebab ini adalah merupakan satu perkara yang sangat penting, bukan melibatkan seorang, dua orang Melayu, orang Malaysia, sebenarnya kesan daripada itu melibatkan 25 juta rakyat Malaysia yang saya sebut tadi. Yang kedua, Tuan Yang di-Pertua, tentang melahirkan millionaires dan billionaires itu tadi, dalam lingkungan yang sangat terhad. Ini memang cara Perdana Menteri, sama dengan Menteri Kewangan yang lalu iaitu melahirkan beberapa orang, juga dalam lingkungan mereka. Inilah yang disebut sebagai nepotism, favouritism cronyism dan sebagainya, yang mana kita tidak boleh sebenarnya memisahkan perkataan ini, sebab inilah realitinya. [Timbalan Yang di-Pertua (Dato' Haji Muhamad bin Abdullah) mempengerusikan Mesyuarat]. Sebab itu, berbeza dengan pendapat yang pernah dikemukakan oleh bekas Timbalan Perdana Menteri, yang digugurkan oleh Perdana Menteri. Beliau hendakkan ramai millionaires, billionaires. Bukan sahaja ramai, multiplier effectnya pun berkesan, melahirkan lebih ramai. Tetapi apa yang berlaku kepada millionaires yang mampu, yang kita hendak lahirkan? Kalau mereka hanya diberikan satu projek penswastaan, dalam lingkungan itulah mereka melahirkan anak syarikat-anak syarikat. Ambil PLUS misalnya. Yang itu ada anak syarikat, yang membersihkan anak syarikat. Semuanya berkaitan dengan PLUS. Akhirnya, kekayaan negara itu berpusing, berlegar kepada seorang manusia, dalam lingkungan seorang manusia. Akhirnya orang-orang di kampung, bapa saya di kampung, emak saya di kampung, adik-beradik di kampung, apa yang mereka dapat? Mereka dapat satu rangkaian jalan sahaja menghala ke kampung itu. Saya hendak sebut di Sungai Burung misalnya. Jalan kampung yang standardnya, saya tidak tahulah kalau ada engineer boleh meluluskan standard jalan tar kampung, tetapi apa yang saya hendak sebut, jalan itu berhenti 200 meter sebelum jalan besar. Kenapa 200 meter jalan besar tidak ditar? Pasal rumah orang PAS, fasal ada Markas PAS di situ. Sebab itulah saya rasa sangat tersinggung. Inilah model Perdana Menteri. Inilah contoh Perdana Menteri. Kemudian, Tuan Yang di-Pertua, yang ketiga ialah projek-projek mega. Ini pun tidak perlu disebut tetapi perlu disebut juga sebab ini brand dia. Inilah brand Perdana Menteri. Brand nya ialah projek mega. KLIAnya, Menara Berkembarnya, kita sudah sebut dalam Dewan ini. Dilaporkan Menara Berkembar yang dua-dua itu, boleh dikatakan 50% yang diutilize. Daripada dahulu sampai sekarang, berapa banyak sama ada duit rakyat secara langsung atau tidak secara langsung sebenarnya digunakan untuk menghidupkan Menara Berkembar itu. KLIA misalnya, saya betul-betul rasa hari itu, bila KLIA sudah didirikan, sudah dibangunkan, sudah berjalan tetapi tidak dapat sokongan yang luas daripada syarikat- syarikat penerbangan, bahkan syarikat-syarikat penerbangan besar menarik diri daripada beroperasi di KLIA, baru hendak tubuhkan task force, baru hendak tubuhkan jawatankuasa, hendak tawarkan insentif-insentif. Saya ingat lagi, insentif-insentif yang hendak ditawarkan. Tiap-tiap turun ada insentif, tiap-tiap terbang naik ada insentif, parking dekat situ ada insentif tetapi benda ini sudah berlaku dan memerlukan bukan sedikit tanggungan dia- tanggungan rakyat, tanggungan daripada wang rakyat yang dibelanjakan... Dato' Haji Noh bin Haji Omar: [Bangun]. Dato' Dr. Hasan bin Haji Mohamed Ali: Saya tidak cerita tentang kafir harbi ini, duduk sahajalah. Dato' Haji Noh bin Haji Omar: [Bercakap tanpa pembesar suara].